แม่ผ่าตัดหลอดเลือดหัวใจได้ 1 เดือน 10 วันค่ะ อยู่ๆมีอาการเจ็บที่หน้าอกร้าวไปหลังไปต้นคอ แบบนี้ผิดปกติอะไรไหมคะ บางทีก็ปวดหัวด้วย
สวัสดีค่ะ อาการเจ็บที่หน้าอกร้าวไปที่หลังและต้นคอดังกล่าวมานั้น อาจจะมีสาเหตุจาก อาการปวดกล้ามเนื้อหรือเส้นเอ็นที่เกิดจากการตึงตัวจากการใช้งาน หรือการเกร็งผิดท่าไว้นานๆ ถ้ามีอาการปวดศีรษะร่วมด้วย คือปวดไปหลายๆบริเวณดังกล่าวมา อาจจะเป็นกลุ่มอาการปวดกล้ามเนื้อได้มากที่สุด สาเหตุอื่นๆเช่น ปวดเส้นประสาทอักเสบ มักปวดแบบจี๊ดๆ หรือเหน็บชาร้าวไปตามแนวเส้นประสาท หรือถ้าเป็นอาการปวดที่เกี่ยวกับผ่าตัด ก็ไม่ควรร้าวไปหลายบริเวณ หรือร้าวไปจนถึงศีรษะแต่อย่างไรก็ตาม เนื่องจากเพิ่งผ่าตัดมา และยังมีโอกาสที่จะมีภาวะแทรกซ้อนจากการผ่าตัดเกิดขึ้นได้ ถ้ามีอาการปวดมากขึ้นเรื่อยๆ ร่วมกับมีอาการอื่นๆเช่นหอบเหนื่อย นอนราบไม่ได้ตามปกติ แผลผ่าตัดดูบวม แดง ร้อน เยอะ ควรกลับไปพบแพทย์ที่ดูแลโดยตรงเบื้องต้นพักการทำงานหนัก ฝึกยืดเหยียดกล้ามเนื้อ ไม่เกร็งท่าใดท่าหนึ่งค้างเอาไว้นานๆ รับประทานยาแก้ปวดหลังการผ่าตัดตามที่แพทย์เคยจ่ายมาได้